আর্মেনিয়া
আর্মেনিয়া (পূর্ব আর্মেনীয় ভাষায় Հայաստան "হায়াস্তান্‌") পশ্চিম এশিয়ার একটি রাষ্ট্র। জর্জিয়া ও আজারবাইজানের সাথে এটি দক্ষিণ ককেশাস অঞ্চলে কৃষ্ণ সাগর ও কাস্পিয়ান সাগরের স্থলযোজকের উপর অবস্থিত। ইয়েরেভান দেশটির রাজধানী ও বৃহত্তম শহর। আর্মেনীয় জাতি। জাতিগত আর্মেনীয়রা নিজেদের "হায়" (Հայ) বলে ডাকে এবং আর্মেনিয়ার ৯০% লোক হায় জাতির লোক। ১৯২২ সালে এটি সোভিয়েত ইউনিয়নের অন্তর্ভুক্ত হয়। ১৯৯১ সালে এটি স্বাধীনতা লাভ করে। ১৯৯৫ সালে দেশটির প্রথম সোভিয়েত-পরবর্তী সংবিধান পাশ হয়।
আর্মেনিয় গণহত্যা স্মারক দিবস
২৪শে এপ্রিল কনস্টান্টিনোপল (বর্তমান এটি তুরষ্কের রাজধানী ইস্তাম্বুল) থেকে আর্মেনিয় বুদ্ধিজীবীদের নির্বাসন ও হত্যা করার ঘটনাকে স্মরণে রেখে এই দিবসটি উদযাপিত হয়। ১৯১৯ সালে ইস্তানবুলের সেন্ট ট্রিনিটি গীর্জায় প্রথম এই স্মরণ-দিবস পালন করা হয়। সেই স্মরণসভায় আর্মেনিয় সমাজের অনেক বিশিষ্ট মানুষ যোগদান করে। পরবর্তীতে গীর্জাতে পালন করা এই দিনটিই পাকাপাকিভাবে আর্মেনিয় গণহত্যা স্মারক দিবস হিসেবে নির্ধারিত হয়।